Jegyzőkönyv
  

Készült: 2013. szeptember 13-án a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László


Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor.

Javaslatot tesz az ülés napirendjére az alábbiak szerint:

Napirend:
1./2013. évi költségvetés módosítása

Előadó: polgármester

2./ Beszámoló Kunpeszér Község Önkormányzat 2013. évi költségvetésének első féléves teljesítéséről

Előadó:polgármester

3./A közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól szóló rendelet elfogadása

Előadó: aljegyző

4./ A helyi építészeti és természeti értékek védelméről és támogatásáról szóló rendelet elfogadása

Előadó:aljegyző

5./Egyéb ügyek

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
166/2013.(IX.13.) határozata
Napirend elfogadása

Kunpeszér Község Önkormányzat Képviselő-testülete 2013. szeptember 13. napján megtartott ülésének napirendjét a következők szerint határozza meg:
1./2013. évi költségvetés módosítása

Előadó: polgármester

2./ Beszámoló Kunpeszér Község Önkormányzat 2013. évi költségvetésének első féléves teljesítéséről

Előadó:polgármester

3./A közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól szóló rendelet elfogadása

Előadó: aljegyző

4./ A helyi építészeti és természeti értékek védelméről és támogatásáról szóló rendelet elfogadása

Előadó:aljegyző

5./Egyéb ügyek

Előadó:polgármester

I.Napirendi pont tárgyalása

1./2013. évi költségvetés módosítása

Előadó: polgármester

(Írásos előterjesztés a jkv. 1. sz. melléklete)
Németh László polgármester elmondja, hogy a 2013. évi költségvetésünket módosítani kell a bekövetkezett változásokra tekintettel. Ismerteti az írásos előterjesztésben foglaltakat, a 2013. 01.01-2013.06.30. közötti időszakra a különféle jogcímeken kapott támogatásokat összegszerűen. Amennyiben kérdés nincs, javasolja az önkormányzat 2013. évi költségvetéséről szóló 3/2013.(II.27.) számú rendelet kiküldött tervezetnek megfelelő módosítását.
Kunpeszér Község Önkormányzat Képviselő-testülete 4 igen szavazattal az alábbi rendeletet alkotta:

Kunpeszér Községi Önkormányzat Képviselő-testületének
11/2013.(IX.16.) önkormányzati rendelete

Kunpeszér Község Önkormányzatának 2013. évi költségvetéséről szóló

3/2013.(II.27.) önkormányzati rendelet módosításáról

(rendelet a jkv. 2. számú melléklete)

II.Napirendi pont tárgyalása

Beszámoló Kunpeszér Község Önkormányzat 2013. évi költségvetésének első féléves teljesítéséről

Előadó:polgármester

(Írásos előterjesztés a jkv. 3. számú melléklete)
Németh László polgármester elmondja, hogy a 2013. évi költségvetés elfogadásakor elsődleges feladatként, mint minden évben, az intézmények működőképességének megőrzését tűzte ki célul a képviselő-testület, melyet visszafogott, takarékos gazdálkodással kívánt megvalósítani. Önkormányzatunk bevételei az első félévben 48,29 %-ban, kiadásai 42,69%-ban teljesültek. Részletesen ismerteti az írásos előterjesztésben foglaltakat.

Amennyiben kérdés nincs, javasolja a 2013. évi költségvetés I. féléves teljesítéséről szóló beszámolójának elfogadását.

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
167/2013.(IX.13.) határozata
Tárgy:Beszámoló Kunpeszér Község Önkormányzat 2013. évi költségvetésének I. féléves teljesítéséről

A Képviselő-testület Kunpeszér Község Önkormányzat 2013. évi költségvetésének I. féléves teljesítéséről szóló beszámolót megismerte, azt elfogadja.

Felelős:képviselő-testület

Határidő: azonnal

III.Napirendi pont tárgyalása

A közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól szóló rendelet elfogadása

Előadó: aljegyző

(Írásos előterjesztés a jkv. 4. számú melléklete)

Boskóné Dr. Tabányi Annamária aljegyző elmondja, hogy Magyarország helyi önkormányzatairól szóló 2011. évi CLXXXIX. törvény ( a továbbiakban:Mötv.) az önkormányzati feladatok körébe sorolja a közterületek, valamint az önkormányzati tulajdonban álló közintézmények elnevezését.

A Mötv 143. § (3) bekezdése felhatalmazza a települési önkormányzatot, hogy rendeletben állapítsa meg a közterületek elnevezésének, valamint az elnevezésük megváltoztatására irányuló kezdeményezés és a házszám- megállapítás szabályait.

Kunpeszér Község Önkormányzata még nem rendelkezik ilyen tárgyú rendelettel, így indokolt annak elfogadása. Javasolja az írásos előterjesztésben foglaltaknak megfelelően a rendelet-tervezet elfogadását.
Kunpeszér Község Önkormányzat Képviselő-testülete 4 igen szavazattal az alábbi rendeletet alkotta:

Kunpeszér Községi Önkormányzat Képviselő-testületének

12/2013(IX.16.) önkormányzati rendelete

 a közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól
(rendelet a jkv. 5. számú melléklete)

IV.Napirendi pont tárgyalása

A helyi építészeti és természeti értékek védelméről és támogatásáról szóló rendelet elfogadása

Előadó:aljegyző
(Írásos előterjesztés a jkv. 6. számú melléklete)

Boskóné Dr. Tabányi Annamária aljegyző elmondja, hogy az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdése értelmében az önkormányzat feladata a helyi építészeti értékek feltárása, védetté nyilvánítása, melyről az önkormányzat rendeletet alkot. 
A helyi jelentőségű építészeti értékek védetté nyilvánításával kapcsolatos részletes szabályokat a 66/1999.(VIII.13.) FVM rendelet határozza meg. A rendelet értelmében a helyi védelem célja a településnek és környezetének, valamint az ott található értékes építészeti, táji, valamint az épített környezettel összefüggő természeti elemek jellegzetességének, hagyományos megjelenésének megőrzése. A helyi védelem – az Étv. 57. §-a (1) bekezdésének figyelembevételével – a település és környezetének egészére vagy összefüggő részére (a továbbiakban: helyi területi védelem), valamint egyes építményeire, ezek részleteire (a továbbiakban: helyi egyedi védelem) terjedhet ki.

A helyi védelem alá helyezésről szóló önkormányzati rendelet szakmai megalapozására a szabályozási terv (rendezési terv) értékvizsgálati munkarésze szolgál alapul. Az értékvizsgálatot – rendezési terv hiányában, vagy amennyiben a korábbi rendezési tervhez nem készült – a helyi védelem céljából el kell készíteni.

Az előterjesztés a Római Katolikus Templom védetté nyilvánítását kezdeményezi, mely a Rosa Mystica-nak szentelt templomok egyike, a település hitéletének meghatározó épülete. A templomhoz 2008-ban épített harangláb a helyiek vallási elkötelezettségét reprezentálja. Vangel Imre atyát írásban tájékoztattuk, hogy elkészült a templomra vonatkozó értékvizsgálati dokumentáció, melyet mellékelten megküldtünk részére. Az értékvizsgálatot Szilberhorn Erzsébet okleveles építész elkészítette, mely az előterjesztés melléklete.

Mindezek alapján javasolja a kiküldött tervezet elfogadását.

Kunpeszér Község Önkormányzat Képviselő-testülete 4 igen szavazattal az alábbi rendeletet alkotta:

Kunpeszér Községi Önkormányzat Képviselő-testületének

13 /2013.(IX.16.) önkormányzati rendelete

A helyi építészeti és természeti értékek

 védelméről és támogatásáról

( Rendelet a jkv. 7. számú melléklete)

V.Napirendi pont tárgyalása

Egyéb ügyek

Előadó:polgármester

Németh László polgármester elmondja, hogy 
-Az építésügyet érintő jogszabályváltozásból adódóan a településfejlesztés és településrendezés eljárási szabályai 2013. január 1-től kikerültek az épített környezet alakításáról és védelméről szóló 1997. évi LXXVIII. törvény szabályozásaiból és külön kormányrendeletben kerültek megállapításra. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet rögzíti a településfejlesztés típusú tervek – így a településfejlesztési koncepció és az integrált településfejlesztési stratégia (ITS) – valamint a településrendezési eszközök (településszerkezeti terv, helyi építési szabályzat) elkészítésének és elfogadásának rendjét. 

A Kormányrendelet 28-29. §-ai értelmében az önkormányzat a koncepció, stratégia és településrendezési eszközök tervezése előtt dönt a partnerségi egyeztetés szabályairól.
Az előterjesztés mellékletében előkészített határozat- tervezetben egy olyan általános eljárási rendet javaslok megállapítani a partnerségi szabályokról, mellyel egységes és tervezhető munkafolyamat biztosítható.

Javaslom eljárási típusonként és szakaszonként rögzíteni a partnerek azon körét, akiket célzottan szükséges bevonni az egyes eljárásokba, megteremtve azt a lehetőséget is, hogy amennyiben terv igényli úgy esetenként bővíthető legyen a partnerek köre. A község lakosságának pedig az eljárások teljes szakaszaiban biztosított nyilvánosság mellett, a véleményezési szakaszokban a partnerekkel azonos időben véleményezési jogot is javaslok megadni.

Kérem a Képviselő-testületet  a határozat-tervezet elfogadására.

(Írásos előterjesztés a jkv. 8. számú melléklete)

Kunpeszér Község Önkormányzat Képviselő-testülete 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
168/2013.(IX.13.) határozata
A településfejlesztési koncepció, az integrált településfejlesztési stratégia és a településrendezési eszközök tervezésének partnerségi egyeztetési szabályai

Képviselő-testület megtárgyalta Németh László polgármester előterjesztését és az alábbi határozatot hozta:

Kunpeszér Községi Önkormányzat Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet (továbbiakban: Kormányrendelet) 29.§.-ban meghatározott feladatkörében eljárva a településfejlesztési koncepció, az integrált településfejlesztési stratégia és a településrendezési eszközök tervezésének partnerségi egyeztetés szabályait az alábbiakban határozza meg:

1. A partnerek köre

A településfejlesztési koncepció, integrált településfejlesztési stratégia, és a településrendezési eszközök Kormányrendelet szerinti tervezési, egyeztetési és elfogadási eljárásaiban a partnerségi egyeztetés résztvevői (továbbiakban: partnerek):
településfejlesztési koncepció, integrált településfejlesztési stratégia eljárásaiban:


helyi országgyűlési képviselő


önkormányzati képviselők


Megyei Építészkamara


Megyei Mérnöki Kamara


Megyei Kereskedelmi és Iparkamara


Megyei Agrárkamara


községben működő valemennyi elismert egyház


közműszolgáltatók (gáz-,villany-,víz-csatorna-, hírközlési szolgáltatók)


Tömegközlekedési közszolgáltatók (volán, vasút)
településrendezési eszközök 

teljes eljárásban: új tervezésnél felülvizsgálatnál és módosításnál


közműszolgáltatók (gáz-,villany-,víz-csatorna-, hírközlési szolgáltatók)

egyszerűsített eljárásban: olyan módosításnál, amikor lényegi változás nincs (nincs új beépítés, infrastrukúra-, zöld-, erdő-,vízgazdálkodási-, természetközeli terület nem változik.)


közműszolgáltatók (gáz-,villany-,víz-csatorna-, hírközlési szolgáltatók)

tárgyalásos eljárásban:

kiemelt beruházás vagy kormányrendelet szerinti veszélyhelyzet esetében a teljes eljárás szerinti partnerek

magasabb szintű jogszabály átvezetése és elírás javítása esetében partnereket nem szükséges bevonni

A partnerek köre az egyes eljárásokban bővíthető, amennyiben a szakmai kérdés megítélésében ezt a polgármester szükségesnek látja.

2. A partnerek tájékoztatásának módja, eszköze

A Kormányrendelet szerinti eljárási szakaszokban a partnereket az előzetes tájékoztatási szakaszban írásban keresi meg a Polgármester, míg a további szakaszokban a partnereket elektronikusan értesíti a tervezetek honlapon való elérhetőségéről és a szükséges véleménykérésről. Amennyiben a partner jelezte az elektronikus kapcsolattartás akadályát, úgy a továbbiakban az általa kért módon kerül megkeresésre.

3. Partnerségi egyeztetésben beérkezett javaslatok, vélemények dokumentálása, elfogadásának illetve el nem fogadásának módja, nyilvántartása

A településfejlesztési koncepció eljárásában az előzetes tájékoztatási szakaszában és koncepció tervezet véleményezési szakaszában a bevont partnerek megadott határidőben benyújtott írásos véleményeit az ügy aktájában kell megőrizni és másolatban a megbízott tervezőnek átadni.

Az integrált településfejlesztési stratégia tervezetéhez bevont partnerek megadott határidőben benyújtott írásos véleményeit az ügy aktájában kell megőrizni és másolatban a megbízott tervezőnek átadni.

A településrendezési eszközök teljes és egyszerűsített eljárásaiban a bevont partnerek megadott határidőben benyújtott írásos véleményeit az ügy aktájában kell megőrizni és másolatban a megbízott tervezőnek átadni.

4. Az elfogadott településfejlesztési koncepció, integrált településfejlesztési stratégia, és településrendezési eszközök nyilvánosságát biztosító intézkedések

A Tervek kormányrendelet szerinti egyeztetési és elfogadási rendje szerinti nyilvánosságot, valamint az egyes eljárási szakaszokban elfogadott tervezetek, tervek hozzáférését a település honlapján kell biztosítani.

5. Nyilvánosság

A településrendezési eszközök teljes eljárásában a Kormányrendelet szerinti véleményezési szakaszában a partnerek megkeresésével egyidejűleg és azonos határidőben a település lakosságának véleményezési lehetőséget szükséges biztosítani hírdetőtáblai kihelyezéssel a község honlapján keresztül. Az erről való felhívást a honlapon kell közölni. Az így beérkezett véleményeket a partnerek véleményeivel azonos módon kell feldolgozni.

Határidő: folyamatosan

Felelős: polgármester


-megjelent a Bursa Hungarica ösztöndíjprogram 2014. évi pályázati kiírása. Javasolja az idei évben is a programhoz történő csatlakozást.  
Varga Attila alpolgármester elmondja, hogy véleménye szerint hasznos és fontos a továbbtanulni szándékozó fiatalok támogatása.
Kunpeszér Község Önkormányzat Képviselő-testülete 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
169/2013.(IX.13.) határozata
Bursa Hungarica Felsőoktatási Önkormányzati Ösztöndíjpályázat 2014.
Kunpeszér Községi Önkormányzat Képviselő-testülete (továbbiakban: Képviselő-testület)
Megtárgyalta Németh László polgármester előterjesztését és a következő határozatot hozta.

1./A képviselő-testület úgy határoz, hogy a felsőoktatási intézmények hátrányos helyzetű hallgatói, illetőleg a felsőoktatási tanulmányokat kezdő fiatalok számára segítséget nyújtva csatlakozik a Bursa Hungarica Felsőoktatási Önkormányzati Ösztöndíjpályázat 2014. évi fordulójához.
2./A képviselő-testület megbízza a polgármestert a további teendők ellátásával.

Felelős: polgármester

Határidő: folyamatos


-a Felső-Kiskunsági és Dunamelléki Többcélú Kistérségi Társulás társulási megállapodásnak módosítása szükséges. A Magyarország helyi önkormányzatairól szóló 2011. évi CLXXXIX. törvény alapján a Felső-Kiskunsági és Dunamelléki Többcélú Kistérségi Társulás tagjai felülvizsgálták és elfogadták az új társulási megállapodást. A társulási megállapodás beküldésre került a Magyar Államkincstár Bács-Kiskun Megyei Igazgatóságához a törzskönyvi nyilvántartásban történő változásbejegyzés átvezetése miatt.

Az Államkincstár hiánypótlás keretében kéri felülvizsgálni a megállapodás hatálybalépésének napját, ami a kistérségi társulás munkaszervezetének megszűnését követő nap lehet, továbbá a megállapodás záradékában kéri feltüntetni az elfogadó határozatok számát.

A megállapodást kiegészítésre került még azzal, hogy az étkezetés ellátási területe Dunaegyházára is kiterjedjen.
Javasolja a módosított, egységes szerkezetű társulási megállapodás elfogadását.
Kunpeszér Község Önkormányzat Képviselő-testülete 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
170/2013.(IX.13.) határozata
Felső-Kiskunsági és Dunamelléki Többcélú Kistérségi Társulás társulási megállapodásnak módosítása

Kunpeszér Községi Önkormányzat Képviselő-testülete (továbbiakban: Képviselő-testület) megtárgyalta Németh László polgármester előterjesztését és a következő határozatot hozta:

1./A képviselő-testület Felső-Kiskunsági és Dunamelléki Többcélú Kistérségi Társulás társulási megállapodás módosítja.
2./Jelen határozat mellékletét képezi a módosított, egységes szerkezetbe foglalt társulási megállapodás.
Felelős:Németh László polgármester

Határidő:azonnal


-39/2013. (VII. 31.) BM rendelet a megyei önkormányzati tartalékról és a helyi önkormányzatok működőképessége megőrzését szolgáló 2013. évi kiegészítő támogatásáról 2. § (1) értelmében a helyi önkormányzatok működőképessége megőrzését szolgáló kiegészítő támogatás (a továbbiakban: működőképességet szolgáló támogatás) a helyi önkormányzat működőképességét veszélyeztető helyzet elhárításához igényelhető. A működőképességet szolgáló támogatásra vonatkozó támogatási igényt 2013. szeptember 30-áig lehet benyújtani.

Javasolja igény benyújtását a működőképességet szolgáló támogatásra, tekintettel arra, hogy a központi finanszírozás takarékos gazdálkodás mellett sem fedezi havi kiadásainkat.

Kunpeszér Község Önkormányzat Képviselő-testülete 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
171/2013.(IX.13.) határozata
Támogatási igény benyújtása a helyi önkormányzatok működőképessége megőrzését szolgáló 2013. évi kiegészítő támogatásra
Kunpeszér Községi Önkormányzat Képviselő-testülete (továbbiakban: Képviselő-testület) úgy határozott, hogy támogatási igényt nyújt be a megyei önkormányzati tartalékról és a helyi önkormányzatok működőképessége megőrzését szolgáló 2013. évi kiegészítő támogatásáról szóló 39/2013. (VII. 31.) BM rendelet 2. § (1) bekezdése alapján.
Felelős: Németh László polgármester
Határidő:2013. szeptember 30.
· Kunpeszér Széchenyi utca 4. szám alatti önkormányzati tulajdonú szolgálati lakásra Farkas Attilával  2007 szeptember 14-én kötött bérleti szerződést önkormányzati érdekből ( tekintettel a lakás szolgálati jellegére) 30 napos határidővel felmondásra került, mivel az Önkormányzat alkalmazottja, Csernák Mihály tanyagondnok szolgálati lakás iránti kérelmet nyújtott be. A volt bérlő már elköltözött. Javasolja az ingatlan bérbeadását Csernák Mihály részére 2013. szeptember 16-tól 50%-os bérleti díj mérsékléssel az általa eltartott gyerekekre tekintettel.

A Képviselő-testület 4 igen szavazattal- ellenszavazat nélkül- az alábbi határozatot hozza:
Kunpeszér Községi Önkormányzat Képviselő-testületének

172/2013.(IX.13.) határozata

Tárgy: Széchenyi utca 4. szám alatti szolgálati lakás bérbe adása

Kunpeszér Községi Önkormányzat Képviselő-testülete (a továbbiakban: képviselő-testület) úgy határoz, hogy bérbe adja a Kunpeszér, Széchenyi utca 4. szám alatti szolgálati lakást Csernák Mihály (Szül.h.:Lajosmizse, sz.i.:1979.09.05., an.:Zsigár Margit) részére 2013. szeptember 16. napjától.

Bérlő a bérleti díj 2013. évre megállapított összegéből 50%-os kedvezményben részesül.

A képviselő-testület felhatalmazza a polgármestert a bérleti szerződés aláírására.

Felelős:polgármester

Határidő:2013.09.16.


-ismerteti Milon László 084/3 hrsz-ú, 3199 m2 nagyságú árok megvétele iránti kérelmét. 
Milon László elhagyja az üléstermet, a képviselő-testület 3 fővel határozatképesen folytatja tovább munkáját.

-Németh László elmondja, hogy a terület művelési ág változtatása megtörtént, azt a Járási Földhivatal 34371/2/2013.07.29. sz. határozatával legelő 5. min. oszt. 3199 m2 nagyságú 1,12 Ak művelési ágra változtatta, így forgalomképes. Javasolja az ingatlan eladását 100.000,- Ft-os vételáron azzal, hogy az ügyvédi és egyéb költségek a vevőt terhelik. 
A Képviselő-testület 3 igen szavazattal az alábbi határozatot hozza:
Kunpeszér Községi Önkormányzat Képviselő-testületének

173/2013.(IX.13.) határozata

Tárgy: 084/3 hrsz-ú, 3199 m2 nagyságú legelő értékesítése Milon László részére
Kunpeszér Községi Önkormányzat Képviselő-testülete (a továbbiakban: képviselő-testület) úgy határoz, hogy eladja az Önkormányzat tulajdonában álló, Kunpeszér 084/3 hrsz-ú, 3199 m2 nagyságú legelő ingatlant Milon László 6096 Kunpeszér, AranyJ. Utca 13. szám alatti lakos részére.

Az ingatlan vételára:100.000,- Ft azzal, hogy az azon felül felmerülő költségek (ügyvéd, földhivatal stb.) a vevőt terhelik
A képviselő-testület felhatalmazza a polgármestert az adásvételi szerződés aláírására.

Felelős:polgármester

Határidő:2013.10.31.

Milon László visszatér az ülésterembe, így a képviselő-testület 4 fővel határozatképesen folytatja tovább munkáját.


-ismerteti Dunaújváros Megyei Jogú Város polgármestere működtetési hozzájárulás iránti kérelmét a közigazgatási területén kívülről érkező tanuló étkeztetésének biztosítására Nagy Dávidra (Kunpeszér, Széchenyi utca 11.) tekintettel, aki a Rudas KSZSZK kollégistája.
Javasolja a kérelem elutasítását az önkormányzat szűkös anyagi forrásaira tekintettel.

A Képviselő-testület 4 igen szavazattal az alábbi határozatot hozza:
Kunpeszér Községi Önkormányzat Képviselő-testületének

174/2013.(IX.13.) határozata

Tárgy: Dunaújváros Megyei Jogú Város polgármestere működtetési hozzájárulás iránti kérelmének alutasítása
Kunpeszér Községi Önkormányzat Képviselő-testülete (a továbbiakban: képviselő-testület) úgy határoz, hogy elutasítja Dunaújváros Megyei Jogú Város polgármesterének a közigazgatási területén kívülről érkező tanuló étkeztetésének biztosítására benyújtott működtetési hozzájárulás iránti kérelmét az Önkormányzat szűkös anyagi forrásaira tekintettel.
Felelős:polgármester

Határidő:azonnal

Mivel az ülésnek több napirendje, kérdés és hozzászólás nem volt, a polgármester azt 9 órakor bezárta.

 

Km.f.

 


Németh László                            

       Boskóné Dr. Tabányi Annamária


polgármester                                  

               aljegyző
